

**אנקאונטר**

**ערכת מנחים[[1]](#footnote-1) – התוכניות האינטנסיביות של אנקאונטר- מפגש**

|  |  |
| --- | --- |
| מבוא.........................................................................  מסגרת ההנחיה של אנקאונטר.......................................  מטרות ההנחיה ומגבלותיה...........................................  כלים להבניית השיחות ולהנחייתן....................................  הנחיות ושאלות למפגשים בקבוצות קטנות........................  קווי מתאר של המפגשים היומיים.....................................  תרחישים נפוצים לאימון הכישורים....................................  תקשורת בעת קונפליקט: גישת אנקאונטר........................  תפקידים נוספים למנחים............................................... | עמ' 2  עמ' 3  עמ' 3  עמ' 4  עמ' 6  עמ' 7  עמ' 9  עמ' 10  עמ' 11 |



"ראייתנו מחופה בידע, במקום לחוש בכאב את המחסור בידיעת מה שאנו רואים. העקרון שיש לזכור הוא לדעת מה אנו רואים ולא לראות את מה שאנו יודעים."

ר' אברהם יהושע השל, ***הנביאים****, 1962*

**מבוא**

במודל החינוכי של אנקאונטר נמצאת ההנחיה במרכז. במקום להתמקד רק בהקשבה ובקליטת מידע חדש, התוכנית מעדיפה לתת למשתתפים הזדמנות לעבד ולעכל את חוויותיהם ולהתמודד איתן, לצד משתתפים עמיתים יהודים שונים ובשיחה עימם. תהליך ההנחיה – הכוללת שיחות אחד-על-אחד, בקבוצות קטנות ובקבוצה הגדולה – מאפשר למשתתפים לעבד את ההשלכות של מה שהם רואים, תוך יצירת חממה ייחודית להצמחת תשתית של מנהיגות אמיצה ועמידה.

מנהיגות אמיצה הנוצרת מתוך השתתפות בתוכניותאנקאונטר עשויה לכלול:

מנהיגות אמיצה הנוצרת מתוך השתתפות בתוכניותאנקאונטר עשויה לכלול:

* הבאת קולות ונרטיבים פלסטיניים נוספים לתוך הקהילה היהודית.
* הרחבת הפרספקטיבות שמתקבלות במרחב החברתי היהודי ובשיח שלו.
* טרנספורמציה בדרכי החינוך הפורמלי והלא-פורמלי של הקהילות היהודיות אודות ישראל.
* יצירת שינוי בדעת הקהל של הציבור היהודי אודות הנוכחות הצבאית בגדה המערבית – עוררות דעת הקהל היהודית בעניין הסטטוס קוו הבלתי נסבל, והפעלתם כסוכנים ליצירת שינוי.

בנוסף לתפקיד החשוב שהצוות משחק בהנחיה, הן בקבוצה והן בחלוקה לאחד-על-אחד, המכלול של ההנחיה במפגש מתבצע באמצעות מנחים-עמיתים בתפקידי משתתף מנחה. המנחים אינם נשארים 'אובייקטיביים', או פשוט "תופסים מרחק", אלא משתתפים בשיחה בדרכים שתומכות בתהליך הקבוצתי.

|  |
| --- |
|  |

**מסגרת ההנחיה של אנקאונטר**

שרות כמנחה באנקאונטר מהווה הזדמנות להעמיק את יכולתך לאפשר למשתתפים מרחב שבו יוכלו לעבד, לבטא ולחלוק את מחשבותיהם ורגשותיהם, לשרת את יכולתם להעמיק את אופן הבנתם את עצמם ואת האחרים כמו גם להגביר את שליחותם כמנהיגים בנושאים הקשורים לישראל ולקונפליקט.

|  |
| --- |
| **מטרות ההנחיה ומגבלותיה**  **מטרות המפגשים בקבוצות הקטנות:**   * הרהורים התחלתיים ושילוב חוויות מהתוכנית עם חוויותינו הקודמות. * אימון סקרנות ואכפתיות אודות בני-אדם בעלי רקע שונה, השקפות ואמונות שונות, ורכישת הבנה עמוקה יותר לגבי אינדיבידואלים שונים, ותוך כדי כך – הרחבת ניסיוננו שלנו. * הרחבת הפרספקטיבה שלנו באמצעות האזנה להבחנותיהם והרהוריהם של אחרים. * מעורבות ואימון בקונפליקט קונסטרוקטיבי, כמודל להמשך שיחות על נושאים אלה בקהילות הביתיות שלנו. * התנסות במחשבות וברעיונות חדשים ושונים של מנהיגות אמיצה ביחס לישראל ולקונפליקט. |
| **תוצאות המפגשים בקבוצות הקטנות:**   * סיוע למשתתפים לחוות חוויות קשות, לעכל את התגובות ולהרהר אחריהן. * הנעת המשתתפים לכוון יתר בהירות בשאלה איך ישתמשו בחוויות אלה בעבודתם הקהילתית. להזמין לשיחה את מה שחדש ונאמר פחות. * העלאת שאלה בדבר אחריותנו: כיצד לבטא את שליחותנו בתפקידנו כמנהיגים? * סיוע למשתתפים לבנות יחסים זה עם זה כמקורות ידע, כבעלי ברית בפני מוסדות, כבני אדם שימשיכו להיות מעורבים. |
| **הגבלות (הצוות יעביר את העקרונות הבאים לקבוצה):**   * התוכנית אינה כוללת-כל – היא אינה מכוונת לסייע לאנשים להבין את כל הקונפליקט. * התוכנית אינה מכוונת להיות דיאלוג פורמלי.   אנו מוסיפים מידע לידע הקיים והגדל של המשתתפים, תוך מעורבות מיוחדת עם מנהיגים חברתיים ועם פעילים שאינם אלימים – קולות שמתעלמים מהם לעתים קרובות במדיה, ושאין למנהיגים יהודים כמעט כל יכולת להגיע אליהם בכוחות עצמם. הדוברים שלנו אינם כוללים את כל קשת הדעות של המעורבים בקונפליקט הישראלי-פלסטיני, ואינם אמורים להיות כאלה: התקווה והציפייה של אנקאונטר היא שהמשתתפים ישתמשו במקורות ובארגונים אחרים כדי לרכוש גישה לחוויותיהם ולקולם של ישראלים ופלסטינים נוספים. |
|  |
| **תכלעס: כלים להבניית השיחות**   1. בקשו מהמשתתפים לשמור על **סודיות.** 2. **שמרו על מסגרת הזמן.** הרמת יד או כיוון צלצול של טיימר יכולים שניהם לפעול כדי לסמן שהזמן הסתיים. 3. **השתמשו בכתיבה** כפתיחה. היא נותנת לאנשים זמן לארגן את מחשבותיהם. 4. **הדגימו** הקשבה להשקפות שונות בפתיחות, כבוד וסקרנות. 5. **עודדו**  את המשתתפים השקטים והמסויגים יותר **להיפתח.** 6. **עודדו** את הנוטים להתבלט ולתפוס מקום ומרחב **לקחת צעד לאחור**. 7. **עזרו למשתתפים לנסח שאלות** (אודות מה שהם שומעים, חווים, חושבים ומרגישים) יותר מאשר לחוות דעות (אודות אנקאונטר או אודות התהליך). 8. **תפסו יוזמה** **לשיחות אחד-על-אחד** עם המשתתפים בין מפגשי הקבוצות הקטנות. 9. **הכירו בשימוש הולם ב'עצמי' שלכם**,כאשר תדגימו את הכלים שלהלן במודעות שֶמה שאתם חולקים הוסיף משקל. מה שאתם חולקים צריך להקל על אחרים לחלוק. |
| **כלים להנחיית השיחות:**   * **שקפו רגשות וערכים**: נסחו מחדש את מה ששמעתם בדברי המשתתפים. כנו בשם רגשות או ערכים שברקע הערות המשתתפים, וציינו נושאים כאשר הם מתאימים לכך. * **שאלו שאלה שפותחת את מה שנשאל או משרתת אותו:** עדיף לסייע למשתתף לפתוח דרכים חדשות לחשיבה ולגילוי, מאשר לבקש עוד מידע לטובת הבנתך או הבנת השואל. ראו להלן פירוט על שאלות טובות. * **אתגרו את ההשערות/ צרו הקשרים:** דרבנו את המשתתפים לבחון את הנחות היסוד שלהם, או את מה שמונח ביסוד הניתוח שלהם. אתגרו אותם לשקול פרספקטיבות חלופיות. * **זַהו "ערכים בקונפליקט"**: סייעו למשתתפים לנקוב בשמות הערכים שלהם, הנמצאים בקונפליקט זה עם זה. קונפליקט בין ערכים יכול להתעורר בין משתתף לבין עצמו או בין כמה משתתפים. כיצד ננווט את הקונפליקטים הללו? * **נסחו מחדש נושא או עניין:** סייעו לנתק משתתף ממסגרת מחשבתית מסוימת, באמצעות מתן הקשרים שונים לדברים שהוא חלק (לדוגמה: הקשר רחב יותר, הקשר המכוון לעתיד, וכולי). נסחו את מה שנאמר במונחים אחרים (למשל, במונחים של צרכים, רגשות או ערכים) כדי שהמשתתפים יוכלו לשמוע את עצמם וזה-את-זה באור אחר. עזור להאיר זוויות מבט, פרספקטיבות ורגשות שייתכן שהמשתתפים לא לקחו בחשבון. * **דממה או "ההפסקה"**: לעולם אל תמעיטו בערך כוחה של הדממה בקבוצתכם. הפסקה יכולה לעודד הרהורים או לדרבן אנשים לתרום את תרומתם האישית הברורה והמחושבת, במקום רק להקשיב למה שאמרו אחרים. ההפסקות גם מקדמות הקשבה טובה יותר. רוב המאזינים יכולים להתרכז טוב יותר כשהם יודעים שתהיה הפסקה שבמהלכה הם יוכלו לארגן את מחשבותיהם. |
| **שאילת שאלות טובות**  ניסוח שאלות טובות אינו תמיד קל. שאלות המזמינות את המשתתפים להרהור נוסף, סקרנות והבנה כוללות את אלה ש- |
| * עוברות מהצגת עמדות להבעת חלומות, תקוות, דאגות ופחדים. * עוסקות בחששות, מורכבויות ו'אזורים אפורים' שבמחשבתם, בנוסף לדברים שבהם הם בטוחים. * חולקות סיפורים על דרכים שבהן השקפותיהם, תקוותיהם ודאגותיהם אולי עוצבו עקב ניסיון חייהם. * חוקרות את משמעותן של מילים אופנתיות (buzzwords) או מונחים טעונים מבחינה רגשית, שיש להם משמעויות שונות או הקשרים שונים עבור אנשים שונים. * מעודדות את המשתתפים להרהר אחר ההשערות, הערכים והשקפות-העולם, המונחות ביסוד מחשבתם – למשל, השערות אודות מהימנות המידע, רעיונות בעניין האופן שבו מושג שינוי, והשקפות עולם הקשורות ללקח מן ההיסטוריה. |
| **ניווט תגובות מתגוננות:**  **תגובות המשתתפים נובעות לעיתים מתשובות מתגוננות מפני התערבותם המלאה בעוצמת החוויות שהם חווים. תגובות לדוגמה:** |
| * מציאת פגם בתוכנית (למשל, מדוע אין כאן דיאלוג? מה בנוגע לקולות המתנחלים?) * ראיית התיאורים הקשים של הדוברים כרע הכרחי. * תחושת אין אונים או חוסר יכולת לפעולה. * תחושת יציאת דופן בתוך הכלל (לדוגמה: "כולם יותר שמאלנים ממני..."). * התמקדות בנושא מסוים כדי להדיר אחרים (למשל, את אחד הדוברים, מילה מסוימת או עובדה מוטעית). * היטפלות לעובדות מסוימות. * היתקעות בעמדה מתגוננת, לוחמנית ומצדיקה את עצמה. * תחושת שיתוק או תבוסה. |
| **דרכים לסיוע לאנשים להתחבר לנתונים ללא תגובות מתגוננות**   * לעודד התחברות לנתונים שהם סופגים, ולאפשר להם ליצור מחשבות ורגשות חדשים. * אם נראה שמישהו שב ומערב רעיונות או רגשות ישנים, לבקש ממנו להגיב על הנתונים שהוגשו. * לאפשר מרחב של אי-ידיעה – הרי מעולם לא היינו במצב כזה קודם לכן. * עזרה לחברי הקבוצה להגיב זה-על-זה, כשהם מפיקים את התועלת שבאופן ראייתנו השונה. * הקשבה עמוקה מאפשרת לאנשים לשמוע את עצמם בדרכים שונות. * נסו להקשיב בכל ישותכם – שימו לב לתגובה בתוככם כמי שחולק אותה ומשתמש בה כנתונים שיכולים לדווח על תגובתכם – באופן ישיר או עקיף. |
| **הנחיות ושאלות למפגשים בקבוצות הקטנות**  **סקירה כללית**  **אנו ממליצים להתחיל את מפגשי הקבוצות הקטנות בשיתוף מובנה ואז לעבור לשיחה מקושרת (שיחה פתוחה) בזמן שנותר.** מטרותינו כוללות הגעה אל הדברים החדשים, שנאמרים לעתים רחוקות יותר, ובכך לספק מרחב כדי לעבד את התגובות (רגשיות, גופניות, רוחניות וכולי) לחוויה, ולאפשר למשתתפים לבחון תגובות פנימיות ורעיונות חדשים שיש להם, ולעבוד על טיפוח השיחה הפנים-קהילתית, שמוציאה לאור קונפליקט קונסטרוקטיבי כאשר הוא מתעורר.  **אנו מקווים שהמשתתפים יהרהרו אודות השאלות:**   * כיצד חוויה זו תואמת את מה שכבר ידוע לנו או מאתגרת אותו? * מה אנו עושים עם הניסיון הזה ועם פיסת הנתונים הקטנה הזו? כיצד אנו משלבים אותם בחוויותינו האחרות? * כמנהיגים יהודים, כיצד נוכל להיות יצירתיים/ להיות קונסטרוקטיביים/ להתגבר על אי-הנוחות כשאנו עוסקים בנסיבות מורכבות מאוד? * באילו דרכים נוכל להשתמש במרחבי השפעתנו כדי ליצור שינוי בקהילותינו ובכלל? מציאת קנה-מידה נכון. |
| **תוצאות רצויות מהתהליך בקבוצות:**  לכל יחיד וקבוצה יש דינמיקה משלהם. בני-אדם מושפעים בדרכים שונות מכל סוג של מידע. הדינמיקה נזילה ומשתנה ולא תמיד מתקדמת באופן שווה. תוצאות מקוות לתהליך בקבוצות כוללות:   1. המשתתפים יוכלו להביע זה לזה השקפות סותרות וליצור עומק ומרקם של דיון בתוך הקבוצה תוך הדגשת חילוקי הדעות הללו. 2. המשתתפים יגלו את ניסיונם האישי וישתמשו בקבוצה באמת כדי לעבד את חוויותיהם ואת השלכותיהם. 3. המשתתפים יראו זה-את-זה וישקפו את מה שהם רואים במילות הערכה. 4. המשתתפים ישתמשו בקשרים האישיים שנוצרו כדי לקחת סיכונים רבים יותר כדי להראות את עצמם, להביע רגשות ולחשוב לכיוון חדש (מרחב אמיץ/ מוגן). 5. המשתתפים ייצרו קשר ויתנו מרחב זה לזה מעבר לזמן המוקצה בקבוצה הקטנה. 6. המשתתפים יעזו לשוחח על אספקטים מאתגרים נוספים מניסיונם, יחשפו מאבקי עומק ויוכלו לפעול זה לטובת זה.   המשתתפים ישתמשו בתהליך הקבוצתי כדי לעבוד על אתגרי מנהיגותם ולהגיע ליתר חירות פעולה במנהיגותם (הקבוצה יכולה לעודד הצבת כוונות ומטרות ברורות בשטח זה ובשטחים אחרים). |
| **מעברים בין הקבוצות הקטנות**  אנו מעודדים אתכם לשקול מעברים בין הקבוצות הקטנות, כדי לסייע לקבוע את הטון, לסמן את התנועה ל'מקום' אחר וליצור קשר עם הקבוצות. אתם מוזמנים להיות יצירתיים ולהלן כמה מילות הדרכה:  **פתיחה בקבוצות הקטנות**  - כמה מן המנחים נוטים להתחיל את כל המפגשים או את חלקם במתן זמן לכתיבה, לפני הסבב הפותח. כתיבה עשויה להסיר את החשש מפני דיבור שקים אצל משתתפים מסוימים. היא משחררת אותם להקשבה כאשר אחרים משתפים את חוויותיהם, מפני שכך הם יודעים שלא ישכחו מה שרצו לומר, וכך ניתנת להם הזדמנות לארגן את מחשבותיהם. מנחים אחרים מתחילים בחלוקת המשתתפים לזוגות כאשר לכל אחד מוקצבות 1 - 2 דקות לדיבור (בלי שבן-השיח יתערב בדברי חברו), לאחר מכן מתחלפים בתפקידי הדובר והמקשיב (ללא התערבות), כאשר ההוראה היא לא להתייחס למה שאמר בן-הזוג הראשון. המשתתפים מוזמנים לקבל את ה'בלגן' ולהניח בצד את הכורח להיות ברור ומדויק. שיטה זו מאפשרת לעיתים לעזור למשתתפים להתגבר על הרגעים שהיו קשים להם באותו יום, במקום לנקות את מחשבותיהם לפני הכניסה לשיחה בקבוצה הקטנה. |
|  |
| **נעילה בקבוצות הקטנות –** יש מנחים המסיימים כל מפגש במילת סיום בסבב (איך אנו מרגישים, מילת כוונה ליום הבא, מילת הערכה, וכולי). יש המסכמים את השיחה בסיכום כמה מן הנושאים או נקודות משותפות ומפרידות שהתעוררו. אחרים פשוט מודים לקבוצה ומזכירים מתי יתקיים המפגש הבא. |
| **מעבר משיתוף מובנה לשיחה מקושרת:**  בדרך כלל אנו מתחילים בשיתוף מובנה ואז עוברים לשיחה מקושרת. המטרה היא להגיע לדברים חדשים, שאינם נאמרים לעתים קרובות, לאפשר לאנשים לבחון תגובות פנימיות חדשות ורעיונות חדשים שלהם. כמה שיטות למעבר בין שיתוף מובנה לשיחה מקושרת כוללות:   * **שאלו שאלה** של אחד המשתתפים או של הקבוצה כולה, במטרה להבהיר או לחקור יותר לעומק רעיון או נושא ששמעתם בסבב ההתחלתי. * **ציינו נקודה ללימוד:** תארו משהו שעורר רגשות או מחשבות חדשות. * **בחרו חוט וארגו אותו:** ציינו נושא או רעיון שרצוי לבנות עליו. לדוגמה: זהו דאגות או ערכים משותפים שהתבטאו בדרכים שונות אצל משתתפים שונים. * **הבהירו חילוקי דעות:** ציינו נקודות אי-הסכמה, בדקו אם הבינותם אותן נכון. עזרו לכנות בשם את הרגשות או הערכים הנמצאים בקונפליקט. |
| **קווי מתאר של המפגשים היומיים**   1. **יום ב' (יום ראשון של המפגש)**   כאשר אתם נפגשים לראשונה בקבוצה הקטנה וודאו ש-   * תציגו את עצמכם ותתארו את תפקידכם כמנחים בקבוצה. * הזכירו למשתתפים את חובת הסודיות * הדגישו את חשיבות חלוקת הזמן ואת תפקיד המנחה בפיקוח על הזמנים.   ***תפקידי הקבוצות הקטנות כוללים*:** עיצוב הקבוצה וייסוד ה"מרחב האמיץ" (brave space) : שימת לב לעובדה שרבים מהקבוצה סובלים עדיין מיעפת (Jet lag) המשתתפים מתחילים לחוש תחושות השתייכות או קשר לקבוצה הקטנה; הקבוצה מתחילה לחקור את התגובות, הרגשות והרעיונות באשר לפגישה הראשונה עם הפלסטינים ובאזורים פלסטיניים; סייעו לתמצת ולזקק את המידע לאחר יום ארוך; אשרו למשתתפים שכל מה שהם חווים הוא חלק מהתהליך. היו מודעים לצורך לעזור לכל אחד להרגיש שקולו מתקבל בברכה.  \*הרגישו חופשיים להתחיל כל מפגש בכמה דקות של כתיבה אישית והרהורים או בדרכים אחרות לפתיחה.  ***סבב ראשון*** (2 – 3 דקות לאדם)   * איזו תמונה או רגע מן היום עומדים מול עיניך? * האם שמעת משהו שעורר בך רגשות חדשים או מחשבות חדשות?   *שימו לב: בהתאם להרגשות קבוצתכם, או אם אינכם בטוחים, אפשר לשקול להתחיל בסבב פשוט של "מילה אחת על הרגשתכם". קחו בחשבון שכמה ממשתתפי קבוצתכם עייפים מאוד אם הם הגיעו לישראל רק באותו בוקר.* |
|  |
| ***שיחה מקושרת*** *(25 – 35 דקות)*  תוכלו גם להציג את כל השאלות בבת אחת באמצעות בקשה מהמשתתפים לציין נושאים, תכנים דומים ושאלות, ובאמצעות הבהרת שאלות. ייתכן שתרצו להזכיר לאנשים לשאול שאלות המשקפות סקרנות אמיתית ולא אתגור במסווה. עודדו אנשים לשאול שאלות מבהירות המסייעות לגלות את החוויות, הערכים והרגשות של האדם שהם פונים אליו.   * מה למדת היום? האם שמעת משהו מפתיע? * מה היה קשה לשמיעה היום? מה קורה לכם כאשר אתם עומדים פנים-מול-פנים עם משהו קשה לשמיעה? * איזה נושאים או רעיונות הופיעו בקבוצה והייתם רוצים לציין אותם או להוסיף עליהם? * האם משהו ששמעתם פרט אצלכם על מיתר כלשהו או עורר רעיונות חדשים? * האם יש משהו שמישהו אמר ותרצו להבין טוב יותר? * האם שמעתם משהו שלא הסכמתם איתו או שהסעיר אתכם? אם כן, האם תוכלו לבחון כדי לראות אם הבנתם באופן נכון? |
| 1. **יום ג' (יום שני של התוכנית)**   ***מטרות הקבוצות הקטנות כוללות*:** מתן מרחב לגילוי רעיונות חדשים ומאתגרים; הזמנת המשתתפים לחלוק את ה'בלגן' בתגובות ולחשוף מבוכה כאשר היא מתעוררת; הכנה לתוכנית האינטראקטיבית;  ***סבב ראשון*** (2 – 3 דקות לאדם)   * האם יש דבר חדש או מפתיע ששמעת היום? * אילו מחשבות חדשות צצו בראשך היום? * עם מה אתה נאבק?   ***שיחה מקושרת*** *(20 דקות)*  שאלות נוספות כתוספת לשיחה בהתאם לרלוונטיות:   * האם היו לכם תגובות אישיות שהפתיעו אתכם? * כיצד השפיעו כל הדברים ששמעתם עד עתה על הדרך שבה אתם רואים את הקונפליקט? |
| 1. **יום ד' (יום שלישי של התוכנית)**   ***מטרות הקבוצות הקטנות כוללות*:** תמיכה במשתתפים כדי שימשיכו להטמיע את מה שהם שומעים ויביאו זאת לשיחה עם מטרותיהם שלהם ופעילותם כמנהיגים. בעזרת הקבוצה ובתמיכתה, לסייע למשתתפים לאזן בין התחושה שהמצב הנוכחי בלתי נסבל ובין היכולת להדוף תחושות של ייאוש. להתחיל להכיר בשליחותם ולחשוב כיצד יכולה אהבתם לָאָרץ ליצור השראה למנהיגותם, בדרכים חדשות. |
| ***סבב ראשון*** (2 – 3 דקות לאדם)   * האם שמעת משהו, שרצונך שהמשתתפים האחרים ידעו עליו? * כיצד כל מה שראית ושמעת משפיע על רגשותיך אודות מנהיגותך? |
| ***שיחה מקושרת***  שאלות נוספות כתוספת לשיחה בהתאם לרלוונטיות:   * איזה סיכון תוכלו לקחת בכך שתסבו את מנהיגותכם סביב הקונפליקט ביתר עוצמה? מה מטרתכם? * מה ההשפעה ההדדית בין ערכיכם היהודיים ובין מה שחוויתם ושמעתם? * אנו מתקרבים ליום הסיום בסיורינו המשותפים. אילו שאלות חבויות בתוככם? |
|  |
| 1. **יום ה'** (היום הרביעי לתוכנית) (הערה: אפשר להשמיט מפגש זה.)   ***מטרות הקבוצות הקטנות כוללות*:** נקודת קישור בקבוצות הקטנות כדי לסכם את התוכנית: הציעו נקודת תמצות או משהו להיאחז בו או רגעים מתוך החוויה; שאלות ומחשבות חבויות מתחת לפני השטח; הערכות (מצד הקבוצה ויחידים בתוכה).    **שאלות למפגש המסיים:**   1. מה הדברים שאתם מבינים עכשיו ולא הבינותם לפני חמישה ימים? 2. מה הן התובנות שרכשתם אודות א. הקונפליקט, ב. אחריותנו הקולקטיבית, ו-ג. תפקידכם הפוטנציאלי הן כיחידים והן כחלק מקהילתכם? 3. האם יש משהו מחוויה זו שתוכלו להטמיע בתפקידכם כמנהיגים? 4. האם יש 'כוונה' או התחייבות שתרצו לבטא בנושא זה? |
| ***שאלות נוספות:***   * מה שאיפותיכם לגבי מנהיגותכם, אם תיקחו בחשבון את מעגלי ההשפעה שלכם ואת הכוח שבמעמדכם? * במה רצונכם להיאחז כתוצאה מחוויה זו? * מה לדעתכם יהיה קשה או מאתגר? * עכשיו, עם סיום התוכנית, האם יש דברים שאתם חשים או מבינים באופן ברור יותר? * על מה רצונכם לדעת עוד? איזה צעד ראשון תוכלו לצעוד בכיוון זה? * אילו הזדמנויות, לכם ולאחרים, תוכלו לראות במעורבות בקונפליקט? * מה למדתם מחברים אחרים בקבוצה זו אודות מנהיגותכם? ומה למדתם מן הקבוצה הכללית? |
| **לסיום:**   * הביעו הערכה לדוברים שפגשנו ולמשתתפים שלכם. * חילקו דבר מה שנותן תקווה לעתיד כאן. |
| **תרחישים נפוצים לאימון הכישורים** |
| להלן אספנו מבחר רחב של תגובות לתוכניותינו. נוכל להשתמש בהן כדי להפיק את המירב מתפקידנו כמאמנים-עמיתים וכמנחים. |
| 1. זה בעייתי כי אין כאן דיאלוג. הייתי רוצה לדעת מה ישראל הייתה מגיבה לכך. אני צריך לשמוע את הצד השני. 2. אנחנו לא מקבלים כאן את מה שאומרים פלסטינים ייצוגיים, כך שהתוכנית הזאת מטעה. 3. מה הוא העם הפלסטיני בכלל? לפני שישראל הוקמה לא היה עם פלסטיני. 4. אין זה תפקידנו להביע דעות על הבטחון הישראלי, כאשר אנחנו לא גרים כאן והילדים שלנו לא ישרתו בצבא. 5. האנשים לא קבלו די חינוך בנושא ואין להם רקע והקשר שמתאימים להשתתפות בתוכנית הזאת. 6. אף אחד מהדוברים הפלסטינים לא לוקח אחריות על עצמו. 7. כשמדובר בביטחון, לא צריך להיות שום דבר שלא נוכל לעשות כדי שנהיה מוגנים מפני טרור. |
| 1. אני רוצה שהפלסטינים יכירו בסבל הישראלי ובזכותנו על הארץ. 2. אני לא רואה מה הבעיה הגדולה כאן. אז הם צריכים לנסוע לשדה התעופה של רבת עמון, לוקח להם קצת יותר זמן לנוע ממקום למקום. הסטטוס-קוו נראה אוקיי. 3. אני כל-כך מותש ומדוכא. אני מרגיש כל-כך מיואש. אני לא רואה שום מוצא. 4. אני מתחבר יותר למצבם הקשה של הפלסטינים מאשר לישראלים. אני סבור שישראל לא מתנהגת בהתאם למה שנראה לי כמוסר וכערכים יהודיים. אני מתבייש וחש מרוחק מישראל וממשפחתי בישראל. 5. חלק מעניין אחר של הדיון כלל את החשיפה לדעות פלסטיניות מנוגדות, וההבנה שכשאנשים פועלים להשגת הסכם, נוצרים קונפליקטים וחוסר הסכמה גם בתוך הצדדים הישראליים והפלסטיניים. 6. אחד המשתתפים דיבר על פתרון המדינה האחת, ואני מוצא שהרעיון הזה מאתגר במיוחד, בהתבסס על אמונותיי בקשר לישראל ולציונות. 7. איזו תקווה יכולה להיות, כאשר בגלל האנטי-נורמליזציה הישראלים והפלסטינים אינם מדברים זה עם זה. 8. אני אינני ישראלי. אינני חושב שיש לי תפקיד בשיחה הזאת. מה מונח אצלי על כף המאזניים? 9. ישראל אינה יכולה לוותר על שטחים לפני שיש תחושת אמון. 10. אני שירתתי בצה"ל וילדיי משרתים כעת. אני גאה בצה"ל. |
| **תרגילי כישורים ב': אימון הנחיית קבוצות במצבים מאתגרים**   1. הנחיית עמיתים בשימוש הנכון ב'עצמי': דובר מסוים באמת עורר בי תגובה חזקה. מותר לי לחלוק אותה עם הקבוצה הקטנה? 2. כולם כאן יותר מדי 'נחמדים': אני יכול לספר שאחת המשתתפות מתוסכלת ממה שמישהו שיתף, אבל היא חשה אי נוחות להשמיע את אי-הסכמתה. 3. השיחה אינה מקושרת: נראה, שהמשתתפים בקבוצתי לא מגיבים על מה שאחרים חולקים, אלא רק מחכים לחלוק את מחשבותיהם, שאינן קשורות. 4. קולות דומיננטיים/ מדוכאים: שניים מן המשתתפים אצלי קולניים באופן קיצוני; נראה שאף אחד אחר לא מצליח להיכנס לשיחה; ומשתתף שלישי נראה מנותק לחלוטין. 5. חילוקי דעות לא מכבדים או הרסניים: שניים מן המשתתפים חלוקים לחלוטין בנוגע לאחד הנושאים שהובא לדיון בפי אחד הדוברים, וכל אחד מהם מנסה להשתיק את האחר בצעקות. |
| **תקשורת בעת קונפליקט: גישת 'אנקאונטר'** |
| מטרתה של גישת 'אנקאונטר' לתקשורת בעת קונפליקט היא ליצור מסגרת שבתוכה יכולים להיחקר באופן מכבד נושאים עמוסי תוכן וטעונים, בין בני-אדם בעלי השקפות שונות. גישה זו מסייעת לנו לעצב את השאלות בדרכים המאפשרות לדוברים לשמוע ולענות כמיטב יכולתם, ומאפשרת לנו לעצב מחדש הערות והצהרות כדי לאפשר גישה לשאלותינו האמתיות. |
| גישה זו מעוצבת כדי לסייע לנו:   * לשמוע וללמוד דברים שהיינו עלולים להחמיץ, וגם- * לשאול שאלות מאתגרות כך שהאדם שהן מופנות אליו יוכל לשומען. |
| **מצאנו שכאשר אנו משתמשים במסגרת זו, שנדמה לעתים שהיא מאולצת, היא יכולה לשחרר אותנו, למעשה.** ראשית, אנו מוכרחים לברר לעצמנו ולאחרים את השאלה הבוערת בלב אי-הנוחות שלנו או סקרנותנו; שנית, אנו יכולים לתקשר בפתיחות רבה יותר כי איננו פוחדים עוד להעליב. גישת 'אנקאונטר' מאפשרת לנו לשאול את השאלות המאתגרות ביותר בדרכים מכבדות, אמיתיות וגלויות לב. |
| **גישת 'אנקאונטר' לתקשורת בעת קונפליקט מאפשרת לנו לדבר בכבודhonor) ) ובאמת (truthfulness) בכל השיחות המתנהלות בתוכנית 'אנקאונטר'.** היא משמשת מסגרת מנחה הן לשיחות עם משתתפים אחרים והן עם פלסטינים. |
| **אנו מעודדים את המשתתפים –**   1. לדבר בשם עצמם, ולא כמייצגי קבוצה כלשהי. אל תבקשו מאחרים לייצג, להגן או להסביר קבוצה שלמה. הצהירו הצהרות בלשון 'אני' ולא 'אנו'. 2. למנוע הכללות רחבות וביטויים מפוצצים. במקום זאת, קשרו את מה שאתם יודעים ומאמינים לחוויותיכם ולמקורות המידע שלכם. 3. הביעו את השקפותיכם השונות ברוח של שיקול דעת ולא של העלבה. זכרו כל העת את מטרות הלימוד וההרהור שלכם. אם אינכם מסכימים עם מישהו, הביעו את דעתכם מתוך כבוד, אך התגברו על הדחף לשכנע אותם 'לעבור לצידכם'. 4. הקשיבו בגמישות ו'החזיקו מעמד' כאשר אתם שומעים משהו שקשה לשמוע. קחו פסק זמן אישי אם נראה לכם שאינכם יכולים עוד להקשיב בראש בהיר ובלב פתוח. 5. שתפו אחרים ב'זמן אוויר' והימנעו משיסוע דברי אחרים, אלא אם רצונכם לומר שאינכם יכולים לשמוע (פיזית) את הדובר. קחו חלק במסגרת הזמן שהוקצתה על-ידי המנחים. |
| 1. אמרו 'עבור' או 'עבור לעת-עתה' אם אינכם מוכנים או אינכם רוצים להגיב על שאלה. אין צורך להסביר. 2. שמרו על סודיות השיחות בקבוצות הקטנות ובזוגות ההקשבה. גם מחוץ לאלה, אם תתבקשו לשמור משהו בסוד, כבדו את הבקשה. בשיחות מחוץ לקבוצה, אל תייחסו הצהרות של מישהו לשמו, ואל תתנו מידע על זהותו של מישהו ללא רשות. 3. בזמן השאלות והתשובות, הימנעו מהצהרות ארכניות//ארוכות. אל תתווכחו עם דוברים או עם משתתפים אחרים, אלא שאלו שאלות המביעות את סקרנותכם האמיתית.   *גישת 'אנקאונטר' לתקשורת בעת קונפליקט מושפעת מ****פרויקט השיחות הציבורי,*** *2004[[2]](#footnote-2)*. |
| **תפקידים נוספים למנחים**   * **לשמש 'רועים' לקבוצה**: לקדם את המזדנבים מאחור או התקועים באמצע. * **לשמש דוגמת התנהגות** כולל סקרנות ותקשורת: לשים לב לדוברים, להקפיד על הזמנים, לשאול את הדוברים ואת המשתתפים שאלות הנובעות מסקרנות אמיתית (אם זה מתאים), ולהדגים תקשורת קונסטרוקטיבית לכל אורך התוכנית. * לסייע למשתתפים לשמור על **מרחב ציבורי ופרטי** במשך התוכנית: בעת הצורך, להקפיד על כיסוי סימני זיהוי דתיים, ועל הימנעות מדיבור בעברית בכל שלב. * לעודד את המשתתפים **למלא את השורה הראשונה** בעת המפגשים * **לשאול שאלות**: חברי הצוות יתנו זכות קדימה לשאלות המשתתפים, אך אם יהיו לכם שאלות שלדעתכם ישרתו את הקבוצה, ידעו את מנהיג התוכנית, המנחה את המפגש. * **היפגשו עם יחידים** מהקבוצה הקטנה שלכם לכל אורך התוכנית **.** * **תמכו זה בזה:** בני זוג לשיחה/ חברותא. * **כאשר אתם מדברים עם אנשים,** הציגו את עצמכם בפני אנשים שאינכם מכירים. * **יידעו את חברי הצוות אם יש צורך** להתייחס למשהו לפני התוכנית, במהלכה או לאחריה. * ייתכן שצוות 'אנקאונטר' יבקש ממך לבצע **תפקיד נוסף.** * עצב **נוכחות ללא חשש**. |
|  |

1. כל הנאמר בלשון זכר מכוון לשני המגדרים כאחד. [↑](#footnote-ref-1)
2. <https://www.civicus.org/documents/toolkits/PGX_D_Public%20Conversations.pdf> Retrieved 15/11/19

   [↑](#footnote-ref-2)